[{"text_idx": "#000003", "text": "Tuleva aasta loomakasvatuse otsetoetuse taotlemine toimub ma\u0308rtsis"}, {"text_idx": "#000004", "text": "Maaeluminister allkirjastas ma\u0308a\u0308ruse, millega to\u0303stetakse piimalehma, ammlehma ning ute ja kitse kasvatamise otsetoetuse taotlusperiood tagasi ma\u0308rtsikuusse."}, {"text_idx": "#000005", "text": "2016. aastast on piimalehma, ammlehma ning ute ja kitse kasvatamise otsetoetuste taotlusperiood taas 2. ma\u0308rtsist kuni 21. ma\u0308rtsini, mis on aastaid olnud loomakasvatuse otsetoetuste taotlemise aeg. Kuupa\u0308eva to\u0303stmisega maikuust ma\u0308rtsikuusse on muutunud ka no\u0303uete kuupa\u0308evad. Tulevast aastast peab taotleja po\u0303llumajandusloomade registri andmete kohaselt loomi kasvatama 2. ma\u0308rtsi seisuga. Samuti peab taotleja no\u0303uetekohasel arvul loomi hoidma oma karjas alates taotluse esitamise kuupa\u0308evast kuni 8. maini, mitte enam 1. juulini."}, {"text_idx": "#000006", "text": "2016. aastal on piimalehma kasvatamise otsetoetusteks kavandatud eelarve 2,024 miljonit eurot, ammlehma kasvatamise otsetoetusteks on kavandatud 1,010 miljonit eurot ning ute ja kitse kasvatamise otsetoetusteks 396 000 eurot."}, {"text_idx": "#000007", "text": "Loomakasvatuse otsetoetused on Euroopa Liidu eelarvest makstavad toetused. Piimalehma kasvatamise otsetoetusega toetatakse Eestis piimasektori seda osa, milles tootjate ja loomade arvu va\u0308henemine on olnud ko\u0303ige suurem ehk karjasid kuni 100 piimalehmaga. Kuni 25 ammlehma kasvatamise ning 10-100 ute ja kitse kasvatamise otsetoetusega toetatakse peamiselt peretalusid, et sa\u0308iliksid talumajapidamised, mis annavad va\u0308hemalt u\u0308he ta\u0308isto\u0308o\u0308koha."}]